Finn Halse

Finn Halse (født 1910, død 1980) er en norsk jurist, forfatter, forlegger og oversetter.
Han ble født på Billingstad. Etter eksamen artium studerte han jus, tok reklamekurs og handelsskole. Etter militærtjeneste hadde han jobb i reklamebyrå tre år. Deretter var han ansatt ved kabinettsekretariatet ved Slottet. Fra 1941 til 1944 arbeidet han som overkonstabel ved Kriminalregisteret i Oslo. Han debuterte som forfatter i 1948 med spenningsromanen «Guden fra Matto Gross». Gjennom karrieren skrev han 320 romaner, og mange noveller. De fleste ble utgitt på «Folkeforlaget». Han skrev western, krim, og erotiske fortellinger. Han oversatte også mer enn hundre kriminal- og westernromaner og bøker om seksualspørsmål.
Selv om Halse er den norske forfatteren med høyest antall publiserte romaner, er han forblitt ukjent. Han var heller ikke kjent i samtiden. En viktig årsak var at han vanligvis skrev under pseudonym. Westernromanene kom under navn som Tex Miller, Ramon Castello, Danny March, Freddy March, Steve Grant, eller Charles D. Norwood. Kriminalromanene ble skrevet under navn som F. Hines, Nick Mallory, og  Ole Melhus, men noen ganger også under eget navn. De erotiske romanene kom under navnene O. Millhouse eller O. Milhouse. Til novellen benyttet han navn som Ole Viktun og Ole Melhus.En annen årsak var at de fleste bøkene ble solgt billig, og som kiosklitteratur. De viktigste bokseriene var «Kometbøkene» og «Villmarkserien». Den første av Kometbøkene utkom i 1952 med detektiven Mike Spencer som hovedkarakter.Han ble gift med skuespilleren Eva Anna Marie Drangsholt (1912–1978). Sammen fikk de tre barn, Ole Christian født 1941, Anne Marit født 1946 og Finn født 1948. I 1971 bosatte de seg i L’Alfàs del Pi, der han døde ti år senere.


== Bibliografi ==
Melhus, Ole (1948). Guden fra Matto Grosso. Oslo: Nasjonalforl. 
Halse, Finn (1950). Det hendte i Nes: gamle Nesbuer forteller. Årnes. 
Hines, F. (1950). 12-øres mattgrønt. Oslo: E. Strøm. 
Miller, Tex (195u). Prærien dreper: wild west. Oslo: Folke-forl. 
Halse, Finn (1956). De døde menns liga: kriminalroman. [Oslo]: Scandia. 
Halse, Finn (1956). Når mordere møtes: kriminalroman. [Oslo]: Scandia. 
Norwood, Charles D. (1957). Sønn av skogene. Oslo: Scandia. 
Grant, Steve (1958). Den siste kamp: roman fra Det ville vesten. Oslo: Scandia. 
Costello, Ramon (1959). Den raskeste overlever: wild west. Oslo: Folke-forl. 
March, Danny (1959). Gjengjeldelsen: wild west. Oslo: Folke-forl. 
Melhus, Ole (1960). Den gyldne død. Oslo: Nasjonalforl. 
March, Freddy (1962). Ukjente mordere: wild west. [Oslo]: Folke forl. 
Mallory, Nick (1962). Giftslangen: kriminal. Oslo: Folke-forl. 
Milhouse, O. (1963). Din for en natt. Oslo: Folke-forl. 
Halse, Finn (1965). Villmarkens konge: Roman fra det ville vesten. Oslo. 
Halse, Finn (1965). Seksløperarven: Wild west. Oslo. 
Millhouse, O. (1965). Nattens gudinne. Oslo: Folke-forl. 
Costello, Ramon (1970). I natt smeller det: wild-west. Oslo: Folke-forl. 
Halse, Finn (1970). Bare en sjangse: Wild-West. Oslo: Folke-forl. 
Miller, Tex (1977). Gull i Månedalen. Oslo: Folke-forl. ISBN 8270251860. 
March, Danny (1977). Hendig med en colt: wild-west. Oslo: Folke-forl. ISBN 8270251380. 
March, Freddy (1977). Kald ung mann: wild-west. Oslo: Folke-forl. ISBN 8270251879. 


== Referanser ==

(no) Finn Halse i Store norske leksikon